Аԥсуа радио аиҳабы Сусана Саӡԥҳа иазгәалҭеит ари апроект раԥхьаӡа акәны ишцәырҵыз 2013 шықәсазы. Убри ашықәс инаркны, лара илыӡбеит ашәақәа аԥсышәала ажәлар рызнагара, аԥсуа ашәақәа аизҳара рымазарц азы.
Апроект аԥҟарақәа рыла, азыӡырҩцәа иргәаԥхаз ашәазы рыбжьы рҭиуеит есымза ател аҟынтәи инарышьҭуа асмс ала. Еиҳа ирацәаны абжьқәа зауа, апроек иаиааиуеит.
Ашықәса аҩнуҵҟа амузыкатә проект "Сара сашәа" атематика ҩынтә аҽаԥсахуеит, аиааира амш ази, ашықәс ҿыц аламҭалази. Егьырахь апроект иагәылоуп аԥсуа естрадатә шәақәа зегьы. Ихаау, иԥшӡоу ашәақәа алԥшаара ҳазҿлымҳауп, лҳәеит лара.